[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 16.7.2009

COM(2009) 361 τελικό

2009/0106 (CNS)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

σχετικά με την ανακοίνωση στην Επιτροπή των επενδυτικών σχεδίων σε ενεργειακή υποδομή εντός της Ευρωπαϊκής Κοινότητας και την κατάργηση του κανονισμού (ΕΚ) αριθ. 736/96

{SEC(2009) 971}{SEC(2009) 972}

ΑΙΤΙΟΛΟΓΙΚΗ ΕΚΘΕΣΗ

ΠΛΑΙΣΙΟ ΤΗΣ ΠΡΟΤΑΣΗΣ

Αιτιολόγηση και στόχοι της πρότασης

Στο πλαίσιο της νέας ενεργειακής πολιτικής που αποσκοπεί στην ασφάλεια του εφοδιασμού, στον μετριασμό της κλιματικής αλλαγής και στην εξασφάλιση της ανταγωνιστικότητας, είναι καίρια η σημασία των επενδύσεων σε ενεργειακή υποδομή. Είναι πλέον σημαίνων ο ρόλος που καλούνται να διαδραματίσουν οι ιδιωτικές επιχειρήσεις όσον αφορά τις επενδύσεις σε υποδομή. Οι νέες απαιτήσεις άσκησης πολιτικής, όπως στόχοι που επηρεάζουν το ενεργειακό μείγμα, θα στρέψουν τις πολιτικές που ασκούν τα κράτη μέλη προς νέα ή/και εκσυγχρονισμένη ενεργειακή υποδομή. Η Επιτροπή πρέπει να παρακολουθεί εκ του σύνεγγυς την κατάσταση, ώστε να προλαμβάνει πιθανά προβλήματα και να εξασφαλίζει επαρκή διαφάνεια στους παράγοντες της αγοράς. Ωστόσο, η Επιτροπή χρειάζεται κατάλληλα δεδομένα σχετικά με τα επενδυτικά σχέδια.

Το ισχύον κανονιστικό πλαίσιο που επιβάλλει στα κράτη μέλη υποχρεώσεις υποβολής εκθέσεων σχετικά με την ενεργειακή υποδομή είναι ετερόκλητο. Δεν είναι ακόμη διαθέσιμα επαρκή συναφή και επικυρωμένα δεδομένα για την παρακολούθηση των εξελίξεων από διακλαδική προοπτική σε επίπεδο ΕΕ. Επιπλέον, ο κανονισμός (ΕΚ) αριθ. 736/96 του Συμβουλίου για την ανακοίνωση στην Επιτροπή των επενδυτικών σχεδίων κοινοτικού ενδιαφέροντος στους τομείς του πετρελαίου, του φυσικού αερίου και του ηλεκτρισμού δεν εφαρμόζεται πλέον με συνέπεια και δεν έχει ως γνώμονα τις πλέον πρόσφατες εξελίξεις στον ενεργειακό τομέα.

Ο συνολικός στόχος της τροποποίησης είναι να αναθεωρηθεί και να ενισχυθεί περαιτέρω το σύστημα που ορίζεται στον κανονισμό (ΕΚ) αριθ. 736/96 του Συμβουλίου, παράλληλα δε να μειωθεί η διοικητική επιβάρυνση. Το πλαίσιο για την υποβολή εκθέσεων πρέπει να επικαιροποιηθεί και να συμπληρωθεί με τακτική ανάλυση της κατάστασης, η οποία πρέπει να συζητείται με τους άμεσα ενδιαφερόμενους και να δημοσιεύεται, για περισσότερη διαφάνεια.

Γενικό πλαίσιο

Είναι μεγάλη η αβεβαιότητα που σχετίζεται με την υλοποίηση επενδυτικών σχεδίων, ενώ η τρέχουσα πιστωτική στενότητα και η οικονομική κρίση δυσκολεύουν περαιτέρω τα σχέδια επενδύσεων που απαιτούνται στον ενεργειακό τομέα.

Τα θεσμικά όργανα της ΕΕ έχουν θεσπίσει βελτιωμένο πλαίσιο για επενδύσεις στην ενεργειακή υποδομή της ΕΕ, με σαφείς και προβλέψιμους στόχους για την ηλεκτροπαραγωγή από ανανεώσιμες πηγές ενέργειας και νέους κανόνες για την εσωτερική αγορά. Ωστόσο, τα θεσμικά όργανα έχουν ζητήσει περαιτέρω δράση. Στο σχέδιο δράσης 2007-2009 σχετικά με την ενεργειακή πολιτική στην Ευρώπη, το Ευρωπαϊκό Συμβούλιο ζήτησε από την Επιτροπή και τα κράτη μέλη να εντοπίσουν τις επενδύσεις που απαιτούνται για να ικανοποιηθούν οι στρατηγικές ανάγκες της ΕΕ όσον αφορά την προσφορά και ζήτηση φυσικού αερίου και ηλεκτρικής ενέργειας. Μετά την «Δεύτερη επισκόπηση της ενεργειακής στρατηγικής», που εξέδωσε το 2008 η Επιτροπή, τόσο το Συμβούλιο της Ευρωπαϊκής Ένωσης[1] όσο και το Ευρωπαϊκό Κοινοβούλιο[2] συμφώνησαν με την Επιτροπή και αξίωσαν να προωθηθούν οι επενδύσεις και να βελτιωθεί η διαφάνεια, καθώς και να εντατικοποιηθούν οι εργασίες στο θέμα των προγνώσεων της επάρκειας του εφοδιασμού και της παραγωγής και των σχεδίων ανάπτυξης του δικτύου.

Ισχύουσες διατάξεις στον τομέα της πρότασης

Η πληθώρα διατάξεων που ήδη ισχύουν δεν επαρκούν για να παρέχονται στην Επιτροπή συνεκτικές, μακρόπνοες πληροφορίες σχετικά με επενδυτικά σχέδια και τις εξελίξεις τους.

Οδηγία **** του Ευρωπαϊκού Κοινοβουλίου και του Συμβουλίου σχετικά με τους κοινούς κανόνες για την εσωτερική αγορά φυσικού αερίου και για την κατάργηση της οδηγίας 2003/55/ΕΚ·

Οδηγία 2004/67/ΕΚ του Συμβουλίου σχετικά με τα μέτρα διασφάλισης του εφοδιασμού με φυσικό αέριο·

Aπόφαση αριθ. 1364/2006/ΕΚ του Ευρωπαϊκού Κοινοβουλίου και του Συμβουλίου για καθορισμό προσανατολισμών σχετικά με τα διευρωπαϊκά δίκτυα στον τομέα της ενέργειας·

Οδηγία **** του Ευρωπαϊκού Κοινοβουλίου και του Συμβουλίου σχετικά με τους κοινούς κανόνες για την εσωτερική αγορά ηλεκτρικής ενέργειας και για την κατάργηση της οδηγίας 2003/54/ΕΚ·

Οδηγία 2005/89/ΕΚ του Ευρωπαϊκού Κοινοβουλίου και του Συμβουλίου περί μέτρων διασφάλισης του εφοδιασμού με ηλεκτρισμό και περί επενδύσεων υποδομής·

Κανονισμός αριθ. 2587/1999/ΕΚ του Συμβουλίου περί καθορισμού των σχεδίων επενδύσεων τα οποία πρέπει να ανακοινώνονται στην Επιτροπή σύμφωνα με το άρθρο 41 της συνθήκης για την ίδρυση της Ευρωπαϊκής Κοινότητας Ατομικής Ενέργειας·

Οδηγία 2009/31/ΕΚ του Ευρωπαϊκού Κοινοβουλίου και του Συμβουλίου σχετικά με την αποθήκευση διοξειδίου του άνθρακα σε γεωλογικούς σχηματισμούς και για την τροποποίηση της οδηγίας 85/337/ΕΟΚ του Συμβουλίου, των οδηγιών του Ευρωπαϊκού Κοινοβουλίου και του Συμβουλίου 2000/60/ΕΚ, 2001/80/ΕΚ, 2004/35/ΕΚ, 2006/12/ΕΚ και 2008/1/ΕΚ, και του κανονισμού (ΕΚ) αριθ. 1013/2006·

Οδηγία 2009/28/ΕΚ του Ευρωπαϊκού Κοινοβουλίου και του Συμβουλίου, της 23ης Απριλίου 2009, σχετικά με την προώθηση της χρήσης ενέργειας από ανανεώσιμες πηγές και την τροποποίηση και τη συνακόλουθη κατάργηση των οδηγιών 2001/77/ΕΚ και 2003/30/ΕΚ.

Συνοχή με τις λοιπές πολιτικές και τους στόχους της Ένωσης

Η παρούσα πρόταση είναι συνεπής με τους στόχους της Ένωσης, συγκεκριμένα με όσους αφορούν την καθιέρωση της εσωτερικής αγοράς και την αειφόρο ανάπτυξη της Ευρώπης, με βάση ισόρροπη οικονομική μεγέθυνση και σταθερότητα τιμών. Η πρόταση είναι επίσης συνεπής με την πολιτική στα θέματα του κλίματος και της ενέργειας, ένας από τους πυλώνες της οποίας είναι η ασφάλεια του ενεργειακού εφοδιασμού.

Διαβουλεύσεις με τα ενδιαφερόμενα μέρη και εκτίμηση των επιπτώσεων

Διαβούλευση με τα ενδιαφερόμενα μέρη

Μέθοδοι διαβούλευσης, κύριοι τομείς που αφορά η πρόταση και γενικά χαρακτηριστικά των ερωτηθέντων

Το Φεβρουάριο-Μάρτιο του 2009 πραγματοποιήθηκε δημόσια διαβούλευση για να συγκεντρωθούν οι απόψεις των ενδιαφερομένων μερών (κρατών μελών, εκπροσώπων της βιομηχανίας που εκπροσωπούσαν όλους τους κλάδους της ενέργειας, ρυθμιστικές αρχές ενέργειας). Η πρώτη διαβούλευση βασίστηκε σε ερωτηματολόγιο που στάλθηκε στα εν λόγω μέρη, με σκοπό να αντληθούν περισσότερες πληροφορίες σχετικά με τις πτυχές της παρακολούθησης καθώς και το πεδίο εφαρμογής, το σχεδιασμό και τις επιπτώσεις του μηχανισμού υποβολής εκθέσεων. Η τελική διαβούλευση διενεργήθηκε στο πλαίσιο τεχνικής ημερίδας εργασίας, κατά την οποία οι συζητήσεις με τους συνομιλητές πραγματεύθηκαν λεπτομερέστερα τα θέματα (14 Μαΐου 2009).

Σύνοψη των απαντήσεων και τρόπος με τον οποίο ελήφθησαν υπόψη

Η πλειονότητα όσων απάντησαν, κράτη μέλη ή εκπρόσωποι της βιομηχανίας, θεωρούν σκόπιμη την κατάλληλη παρακολούθηση των επενδυτικών σχεδίων σε υποδομές του ενεργειακού τομέα. Τούτο θεωρείται εν γένει στοιχείο σημαντικό για τη διαφάνεια, τη χάραξη πολιτικής και την υποστήριξη συγκεκριμένων σχεδίων. Τάσσονται ωστόσο υπέρ μηχανισμού παρακολούθησης μόνον εφόσον εξακολουθήσει να αποτελεί εργαλείο διεπόμενο από διαφάνεια, προσφέρει προστιθέμενη αξία και δεν συνεπάγεται υπέρμετρη διοικητική επιβάρυνση. Οι απαιτήσεις αυτές έχουν ληφθεί πλήρως υπόψη κατά την διατύπωση της παρούσας πρότασης.

Συγκέντρωση και αξιοποίηση εμπειρογνωμοσύνης

Η Γενική Διεύθυνση Ενέργειας και Μεταφορών συναντήθηκε με εκπροσώπους του Ευρωπαϊκού Δικτύου Διαχειριστών Συστημάτων Μεταφοράς Ηλεκτρικής Ενέργειας και Φυσικού Αερίου, που είναι αρμόδιοι για την εκπόνηση δεκαετούς σχεδίου επενδύσεων στα δίκτυα ηλεκτρικής ενέργειας και φυσικού αερίου, όπως προβλέπεται στην τρίτη δέσμη μέτρων για την εσωτερική αγορά, με παρόχους δεδομένων που έχουν αναπτύξει τρόπους ανάλυσης δεδομένων βάσει προσομοιώσεων, καθώς και με οργανισμό πιστοληπτικής αξιολόγησης ώστε να συγκεντρώσει πληροφορίες σχετικά με την πιστοληπτική ικανότητα των ευρωπαϊκών φορέων κοινής ωφέλειας που δραστηριοποιούνται στον ενεργειακό τομέα. Η Γενική Διεύθυνση Ενέργειας και Μεταφορών συμμετείχε επίσης ως παρατηρητής σε διάφορες συνεδριάσεις που διοργανώθηκαν από τις αρχές ενός κράτους μέλους, με θέμα τον ενδεικτικό προγραμματισμό των μελλοντικών επενδύσεων στην ηλεκτρική ενέργεια, το φυσικό αέριο και την θερμική ενέργεια.

Στην εκπόνηση της εκτίμησης των επιπτώσεων ή της νομοθετικής πρότασης δεν συμμετείχε κανένας εξωτερικός ανάδοχος.

Εκτίμηση των επιπτώσεων

Στο πλαίσιο της συνημμένης εκτίμησης των επιπτώσεων εξετάσθηκαν τέσσερεις επιλογές και η έκβαση μπορεί να συνοψισθεί ως ακολούθως.

Επιλογή 0: Διατήρηση της κατάστασης ως έχει – παρακολούθηση της πολιτικής χωρίς ιδιαίτερο μηχανισμό υποβολής εκθέσεων

Σύμφωνα με την επιλογή αυτή, την παρακολούθηση της ασκούμενης πολιτικής αναλαμβάνει η Επιτροπή βασιζόμενη σε διάφορες πηγές, δηλαδή είτε δεδομένα από παρόχους δεδομένων σε εμπορική βάση, είτε τα τυχόν δεδομένα που ανακοινώνονται από τα κράτη μέλη ή εταιρείες δυνάμει της ειδικής για τον ενεργειακό τομέα νομοθεσίας της ΕΕ. Συμπληρωματική πηγή δεδομένων είναι ο κανονισμός (ΕΚ) αριθ. 736/96 του Συμβουλίου. Εάν δεν αλλάξει η πολιτική, δεν είναι δυνατόν να εξασφαλιστούν η αποτελεσματική συλλογή δεδομένων σε κοινοτική κλίμακα και η διαφάνεια των δεδομένων, ενώ η ανάλυση και παρακολούθηση θα είναι δύσκολη, λόγω της νομοθεσίας του συγκεκριμένου τομέα, ο οποίος χαρακτηρίζεται από αναντιστοιχίες (συχνότητα, επικαιροποίηση, εμπιστευτικότητα), ή λόγω των ελλείψεων σε δεδομένα από εμπορικούς παρόχους πληροφοριών.

Επιλογή 1: Κατάργηση του κανονισμού (ΕΚ) αριθ. 736/96

Η επιλογή αυτή θα συνίσταται σε κατάργηση του κανονισμού (ΕΚ) αριθ. 736/96 του Συμβουλίου, λόγω της κακής εφαρμογής του και της επιτεινόμενης αδυναμίας του να ανταποκριθεί στο νέο ενεργειακό σύστημα της ΕΕ. Υπό την παραδοχή ότι στις αγορές θα εξισορροπηθεί μακροπρόθεσμα η προσφορά και η ζήτηση, η τακτική παρακολούθηση θα αντικαθισταθεί από μελέτες που θα εκπονούνται ανάλογα με την περίπτωση, εφόσον συγκεκριμένες αποφάσεις άσκησης πολιτικής θα απαιτούν την ανάλυση επενδυτικών σχεδίων που αφορούν την ενέργεια.

Επιλογή 2: Παρακολούθηση της ασκούμενης πολιτικής με συμπληρωματικό μηχανισμό υποβολής εκθέσεων

Τα κράτη μέλη θα ανακοινώνουν στην Επιτροπή πληροφορίες σχετικά με ενεργειακά σχέδια, εφόσον έχει ενδεχομένως προηγηθεί κοινοποίηση από τις εταιρίες. Η ανακοίνωση θα καλύπτει, με την επέκταση του πεδίου εφαρμογής και την αναθεώρηση των κατωφλίων, παντός είδους υποδομή που αφορά την ασφάλεια του ενεργειακού εφοδιασμού και τη στροφή προς την οικονομία χαμηλών ανθρακούχων εκπομπών. Για να αποφευχθεί αλληλεπικάλυψη των ανακοινώσεων, θα πρέπει να λαμβάνονται υπόψη οι ισχύουσες υποχρεώσεις υποβολής εκθέσεων ή παρακολούθησης, υπό τον όρο ότι παρέχονται ισοδύναμες πληροφορίες. Η εκθέσεις θα υποβάλλονται ανά διετία, ώστε να μετριασθεί περαιτέρω η διοικητική επιβάρυνση και να ευθυγραμμισθεί η υποχρέωση αυτή με άλλα σχετικά πλαίσια. Θα δημοσιοποιούνται τα δεδομένα και οι πληροφορίες που θα συλλέγονται, εκτός εάν δεν το επιτρέπει ο εμπορικά ευαίσθητος χαρακτήρας τους. Με βάση τα δεδομένα που θα συλλέγονται και τυχόν άλλες σχετικές πηγές, η Επιτροπή θα εκπονεί σε τακτική βάση ανάλυση σχετικά με τη μελλοντική εξέλιξη του ενεργειακού συστήματος της ΕΕ από διακλαδική προοπτική, με στόχο να διαπιστώνονται πιθανές ελλείψεις και δυνητικά προβλήματα, καθώς και για να βελτιωθεί η διαφάνεια για τους παράγοντες της αγοράς. Η επιλογή αυτή εξασφαλίζει εξισορροπημένο και συνεκτικό σύστημα.

Επιλογή 3: Παρακολούθηση της ασκούμενης πολιτικής με πλήρως ανεπτυγμένο μηχανισμό υποβολής εκθέσεων

Σύμφωνα με την επιλογή 3, όπως άλλωστε και με την επιλογή 2, θα μπορούσε να συγκροτηθεί σφαιρικό και ενοποιημένο πλαίσιο το οποίο να συνδυάζει την υποβολή εκθέσεων και την παρακολούθηση. Ωστόσο, με την επιλογή 3 θα καθοριζόταν πλήρως ανεπτυγμένο ενοποιημένο σύστημα υποβολής εκθέσεων. Τα κράτη μέλη θα ήταν υποχρεωμένα να επικυρώνουν και να ανακοινώνουν στην Επιτροπή όλες τις απαιτούμενες πληροφορίες, ανεξάρτητα από άλλους υπάρχοντες μηχανισμούς ανακοίνωσης. Ωστόσο, η επιλογή αυτή δεν συμβιβάζεται με την αρχή της αναλογικότητας.

Νομικα στοιχεια της προτασησ

Συνοπτική παρουσίαση της προτεινόμενης δράσης

Έχοντας ως βάση την επιλογή 2, που αποτελεί τον καλύτερο συμβιβασμό, ο προτεινόμενος κανονισμός καθιερώνει κοινό πλαίσιο για την ανακοίνωση στην Επιτροπή δεδομένων και πληροφοριών σχετικά με επενδυτικά σχέδια για ενεργειακή υποδομή στους κλάδους του πετρελαίου, του αερίου, της ηλεκτρικής ενέργειας και των βιοκαυσίμων, καθώς και αναφορικά με το διοξείδιο του άνθρακα που παράγουν αυτοί οι κλάδοι.

Ανά διετία, τα κράτη μέλη, ή η οντότητα στην οποία αναθέτουν το καθήκον αυτό, θα υποχρεούνται να συλλέγουν και να ανακοινώνουν δεδομένα και πληροφορίες σχετικά με επενδυτικά σχέδια που αφορούν την παραγωγή, τη μεταφορά και την αποθήκευση. Για την ελαχιστοποίηση της διοικητικής επιβάρυνσης προβλέφθηκαν δύο στοιχεία ευελιξίας και απλούστευσης.

- Εκτός των περιπτώσεων που λαμβάνονται διαφορετικές αποφάσεις από τα κράτη μέλη, οι επιχειρήσεις θα είναι υποχρεωμένες να παρέχουν στα κράτη μέλη – ή στην εξουσιοδοτημένη οντότητα – πληροφορίες σχετικά με τα επενδυτικά τους σχέδια, συμπεριλαμβανομένων των σχεδίων παροπλισμού.

- Τα κράτη μέλη θα εξαιρούνται από την υποβολή εκθέσεων, εφόσον παρέχουν ήδη ισοδύναμες πληροφορίες στην Επιτροπή δυνάμει ειδικής για τον ενεργειακό τομέα νομοθεσίας της ΕΕ. Αυτό θα ισχύει επίσης στις περιπτώσεις που τα σχετικά δεδομένα συλλέγονται από οργανισμούς επιφορτισμένους με προγράμματα ανάπτυξης των δικτύων αερίου και ηλεκτρικής ενέργειας. Στην περίπτωση αυτή, οι οργανισμοί αυτοί θα οφείλουν να ανακοινώνουν τα σχετικά δεδομένα στην Επιτροπή, με κατάλληλα παρατηρήσεις από τα κράτη μέλη, εάν χρειάζεται.

Τα δεδομένα και οι πληροφορίες που θα συλλέγονται (είδος επένδυσης, προβλεπόμενη δυναμικότητα και σημαντικότερα εμπόδια κ.λπ.) θα είναι ενδεικτικά των κύριων επενδυτικών τάσεων σε ενεργειακή υποδομή της ΕΕ. Έχει ληφθεί μέριμνα ώστε να εξασφαλίζεται ότι τα δεδομένα και οι πληροφορίες που θα ανακοινώνονται στην Επιτροπή θα πληρούν τα γενικώς αποδεκτά πρότυπα, ότι η παραλαβή, η αποθήκευση και η επεξεργασία των δεδομένων και πληροφοριών θα εκτελείται με τα κατάλληλα εργαλεία τεχνολογίας των πληροφοριών και με πλήρη τήρηση τού νομικού πλαισίου σχετικά με την προστασία των φυσικών προσώπων έναντι της επεξεργασίας δεδομένων, καθώς και ότι τα δεδομένα και οι πληροφορίες θα δημοσιεύονται μόνο εφόσον δεν είναι εμπορικά ευαίσθητου χαρακτήρα.

Με βάση τα δεδομένα και τις πληροφορίες που θα παραλαμβάνει, η Επιτροπή θα εκπονεί σε τακτική βάση διακλαδική ανάλυση της διαρθρωτικής εξέλιξης και των προοπτικών του ενεργειακού συστήματος της ΕΕ, καθώς και τυχόν άλλη ειδική ανάλυση που θα απαιτείται. Με τον τρόπο αυτό θα είναι δυνατή η διαπίστωση δυνητικών χασμάτων μεταξύ ζήτησης και προσφοράς ενέργειας στο μέλλον, καθώς και των εμποδίων στις επενδύσεις. Με τις αναλύσεις αυτές η Επιτροπή θα είναι καλύτερα σε θέση να προωθεί τις βέλτιστες πρακτικές και να βελτιώσει την διαφάνεια για τους παράγοντες της αγοράς. Τα αποτελέσματα αυτών των αναλύσεων θα συζητούνται με τους άμεσα ενδιαφερόμενους και θα δημοσιεύονται, ώστε να συνδιαμορφώνονται οι απόψεις επ’ αυτών των θεμάτων.

Νομική βάση

Οι νομικές βάσεις της παρούσας πρότασης είναι το άρθρο 284 της συνθήκης για την ίδρυση της Ευρωπαϊκής Κοινότητας και το άρθρο 187 για την ίδρυση της Ευρωπαϊκής Κοινότητας Ατομικής Ενέργειας.

Αρχή της επικουρικότητας

Σκοπός του προτεινόμενου σχεδίου είναι να ενισχυθεί το πλαίσιο των διατάξεων σχετικά με τη συλλογή των δεδομένων και των πληροφοριών που χρειάζονται για την εκτέλεση των καθηκόντων της Επιτροπής. Με τα κατάλληλα δεδομένα, η Επιτροπή, και ιδίως το Παρατηρητήριο Ενεργειακών Αγορών θα είναι καλύτερα σε θέση να παρακολουθούν την εξέλιξη του ενεργειακού συστήματος της ΕΕ, με διακλαδική προοπτική και σε επίπεδο ΕΕ, καθώς και τα δυνητικά προβλήματα που θα ήταν δυνατόν να επιφέρουν καθυστερήσεις ή να εμποδίζουν τα ενεργειακά σχέδια. Λόγω της αλληλεξάρτησης των επιμέρους κλάδων του ενεργειακού τομέα (π.χ. ηλεκτρική ενέργεια και αέριο) και της ύπαρξης της εσωτερικής αγοράς, η διευρωπαϊκή διάσταση καθίσταται όλο και σημαντικότερη, πράγμα που αιτιολογεί το ρόλο των θεσμικών οργάνων της ΕΕ, ιδίως δε της Επιτροπής.

Αρχή της αναλογικότητας

Η πρόταση συνάδει με την αρχή της αναλογικότητας. Η παρούσα πρόταση δεν υπερβαίνει ό,τι είναι απαραίτητο για την επίτευξη των επιδιωκόμενων στόχων. Τα κράτη μέλη θα συνεχίσουν να έχουν σημαντική ευελιξία επιλογής των συστημάτων συλλογής δεδομένων.

Επιλογή νομικών μέσων

Η ενδεδειγμένη πράξη είναι κανονισμός επειδή πρόκειται για αναθεώρηση ισχύοντος κανονισμού.

Δημοσιονομικές επιπτώσεις

Η πρόταση θα έχει περιορισμένη μόνο επίπτωση στον κοινοτικό προϋπολογισμό. Θα πρέπει ιδίως να καλυφθούν δαπάνες πληροφορικής και, εφόσον το αποφασίσει η Επιτροπή, δαπάνες για την απόκτηση δεδομένων και την επιστροφή των εξόδων των εμπειρογνωμόνων. Δεν προβλέπονται σημαντικές άμεσες επιπτώσεις στους προϋπολογισμούς των κρατών μελών.

Συμπληρωματικές πληροφορίες

Απλούστευση

Σε σύγκριση με τις ισχύουσες υποχρεώσεις υποβολής εκθέσεων και τους μηχανισμούς παρακολούθησης, η παρούσα πρόταση δεν επιφέρει περιττή διοικητική επιβάρυνση, αλλά θα πρέπει να εφαρμόζεται για την υποβολή εκθέσεων μόνο εφόσον δεν παρέχονται ισοδύναμα δεδομένα και πληροφορίες δυνάμει ειδικής για τον ενεργειακό κλάδο νομοθεσίας.

Ρήτρα επανεξέτασης

Μετά από πενταετία, η Επιτροπή επανεξετάζει τον μηχανισμό υποβολής εκθέσεων και παρακολούθησης που θεσπίζεται με τον νέο κανονισμό.

2009/0106 (CNS)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

σχετικά με την ανακοίνωση στην Επιτροπή των επενδυτικών σχεδίων σε ενεργειακή υποδομή εντός της Ευρωπαϊκής Κοινότητας και την κατάργηση του κανονισμού (ΕΚ) αριθ. 736/96

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 284,

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 187,

την πρόταση της Επιτροπής[3],

τη γνώμη του Ευρωπαϊκού Κοινοβουλίου[4],

Εκτιμώντας τα ακόλουθα:

(1) Η καθιέρωση κοινής ενεργειακής πολιτικής με σκοπό την εξασφάλιση του ενεργειακού εφοδιασμού της Κοινότητας, τη μετάβαση σε ενεργειακό σύστημα χαμηλών ανθρακούχων εκπομπών και τη λειτουργία ανταγωνιστικών ενεργειακών αγορών αποτελεί στόχο που έχει θέσει η Κοινότητα.

(2) Ένα από τα στοιχεία αυτής της πολιτικής είναι η διαμόρφωση γενικής εικόνας σχετικά με την εξέλιξη των επενδύσεων στην ενεργειακή υποδομή της Κοινότητας, ώστε η Κοινότητα να έχει τη δυνατότητα να προβαίνει στις αναγκαίες συγκρίσεις, σε εκτιμήσεις ή να λαμβάνει τα σχετικά μέτρα με βάση τα κατάλληλα αριθμητικά στοιχεία και αναλύσεις, ιδίως όσον αφορά το μελλοντικό ισοζύγιο μεταξύ προσφοράς και ζήτησης ενέργειας.

(3) Το ενεργειακό τοπίο εντός και εκτός Κοινότητας έχει αλλάξει σημαντικά τα πρόσφατα έτη και καθιστά τις επενδύσεις σε ενεργειακή υποδομή καίριας σημασίας ζήτημα για την εξασφάλιση του ενεργειακού εφοδιασμού της Κοινότητας, τη λειτουργία της εσωτερικής αγοράς και για την μετάβαση σε ενεργειακό σύστημα χαμηλών ανθρακούχων εκπομπών που έχει δρομολογήσει η Κοινότητα.

(4) Η νέα κατάσταση στον ενεργειακό τομέα απαιτεί σημαντικές επενδύσεις σε παντός είδους υποδομή σε όλους τους ενεργειακούς κλάδους, καθώς και την ανάπτυξη νέων τύπων υποδομής και νέων τεχνολογιών που να αφομοιώνονται από την αγορά. Η ελευθέρωση του ενεργειακού τομέα και η περαιτέρω ενοποίηση της εσωτερικής αγοράς καθιστούν σημαντικότερο τον ρόλο των οικονομικών φορέων στο θέμα των επενδύσεων, παράλληλα δε νέες απαιτήσεις άσκησης πολιτικής, όπως λόγου χάρη στόχοι που επηρεάζουν το ενεργειακό μείγμα, θα στρέψουν τις πολιτικές που ασκούν τα κράτη μέλη προς νέα ή/και εκσυγχρονισμένη ενεργειακή υποδομή.

(5) Με δεδομένα τους νέους στόχους άσκησης πολιτικής και τις εξελίξεις της αγοράς, πρέπει να δοθεί μεγαλύτερη προσοχή στις επενδύσεις στην ενεργειακή υποδομή στην Κοινότητα, προκειμένου ιδίως να προλαμβάνονται τα προβλήματα, να προωθούνται οι βέλτιστες πρακτικές και να καθιερωθεί μεγαλύτερη διαφάνεια όσον αφορά τη μελλοντική εξέλιξη του ενεργειακού συστήματος στην Κοινότητα.

(6) Κατά συνέπεια, η Επιτροπή και, ιδίως, το Παρατηρητήριο Ενεργειακών Αγορών πρέπει να διαθέτουν ακριβή δεδομένα και πληροφορίες σχετικά με επενδυτικά σχέδια, καθώς και τον παροπλισμό, στις σημαντικότερες συνιστώσες του ενεργειακού συστήματος της Κοινότητας.

(7) Την Κοινότητα ενδιαφέρουν δεδομένα και πληροφορίες που αφορούν προβλέψιμες εξελίξεις της δυναμικότητας παραγωγής, μεταφοράς και αποθήκευσης, καθώς και σχέδια έργων στους διάφορους ενεργειακούς κλάδους. Είναι λοιπόν αναγκαίο να εξασφαλισθεί ότι ανακοινώνονται στην Επιτροπή επενδυτικά σχέδια τα οποία έχουν αρχίσει ήδη να εκτελούνται ή προγραμματίζεται να αρχίσουν εντός της επόμενης πενταετίας και εκείνα που προβλέπουν παροπλισμό υποδομής εντός της επόμενης τριετίας.

(8) Δυνάμει των άρθρων 41 και 42 της συνθήκης Ευρατόμ, οι επιχειρήσεις υποχρεούνται να ανακοινώνουν τα σχέδια επενδύσεων. Οι πληροφορίες αυτές πρέπει να συμπληρώνονται, ιδίως, με τακτικές εκθέσεις σχετικά με την υλοποίηση των επενδυτικών σχεδίων, χωρίς ωστόσο να θίγεται η εφαρμογή των άρθρων 41 έως 44 της συνθήκης Ευρατόμ.

(9) Προκειμένου η Επιτροπή να διαμορφώνει συνεκτική εικόνα των μελλοντικών εξελίξεων του συνολικού ενεργειακού συστήματος της Κοινότητας, είναι απαραίτητο εναρμονισμένο πλαίσιο υποβολής εκθέσεων σχετικά με επενδυτικά σχέδια, βασιζόμενο σε επικαιροποιημένες κατηγορίες επίσημων δεδομένων και πληροφοριών που πρέπει να υποβάλουν τα κράτη μέλη.

(10) Προς το σκοπό αυτό, τα κράτη μέλη πρέπει να ανακοινώνουν στην Επιτροπή δεδομένα και πληροφορίες σχετικά με, προγραμματιζόμενα ή εκτελούμενα στο έδαφός τους, επενδυτικά σχέδια που αφορούν την παραγωγή, αποθήκευση και μεταφορά πετρελαίου, φυσικού αερίου, ηλεκτρικής ενέργειας, βιοκαυσίμων και άνθρακα. Οι οικείες επιχειρήσεις πρέπει να είναι υποχρεωμένες να ανακοινώνουν στο κράτος μέλος τα εν λόγω δεδομένα και πληροφορίες.

(11) Λαμβάνοντας υπόψη τον χρονικό ορίζοντα των επενδυτικών σχεδίων στον ενεργειακό τομέα, πρέπει να θεωρείται επαρκής η υποβολή εκθέσεων ανά διετία.

(12) Προκειμένου να αποφευχθεί δυσανάλογη διοικητική επιβάρυνση και να ελαχιστοποιηθούν οι δαπάνες για τα κράτη μέλη και τις επιχειρήσεις, ιδίως μικρού και μεσαίου μεγέθους, ο παρών κανονισμός πρέπει να παρέχει τη δυνατότητα να εξαιρούνται τα κράτη μέλη και οι επιχειρήσεις από τις υποχρεώσεις υποβολής εκθέσεων, υπό τον όρο ότι στην Επιτροπή θα παρέχονται ισοδύναμες πληροφορίες σύμφωνα με την ειδική για τον ενεργειακό τομέα νομοθεσία της ΕΚ, η οποία έχει θεσπιστεί από τα θεσμικά όργανα της Ευρωπαϊκής Ένωσης με σκοπό αποσκοπεί την επίτευξη ανταγωνιστικών ευρωπαϊκών ενεργειακών αγορών, την αειφορία του ευρωπαϊκού ενεργειακού συστήματος και την ασφάλεια του ενεργειακού εφοδιασμού της Ευρωπαϊκής Κοινότητας.

(13) Η Επιτροπή και ιδίως το Παρατηρητήριο Ενεργειακών Αγορών πρέπει να έχουν τη δυνατότητα να λαμβάνουν όλα τα ενδεδειγμένα μέτρα για την επεξεργασία των δεδομένων και την απλουστευμένη και ασφαλή διαβίβασή τους, συγκεκριμένα με την εφαρμογή ενοποιημένων εργαλείων και μεθόδων της τεχνολογίας πληροφοριών (ΤΠ).

(14) Η προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα κράτη μέλη διέπεται από την οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών[5], ενώ η προστασία των φυσικών προσώπων έναντι της επεξεργασίας δεδομένων προσωπικού χαρακτήρα από την Επιτροπή διέπεται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών[6]. Ο παρών κανονισμός δεν θίγει αυτές τις κανονιστικές διατάξεις.

(15) Η Επιτροπή και, ιδίως, το Παρατηρητήριο Ενεργειακών Αγορών πρέπει να καταρτίζουν σε τακτική βάση διακλαδική ανάλυση της διαρθρωτικής εξέλιξης και των προοπτικών του ενεργειακού συστήματος της Κοινότητας και, όπου ενδείκνυται, περισσότερο εστιασμένη ανάλυση σε συγκεκριμένες πτυχές αυτού του ενεργειακού συστήματος. Η ανάλυση πρέπει, ιδίως, να συμβάλλει στη διαπίστωση δυνητικών κενών στις υποδομές και στις επενδύσεις, με σκοπό την μακρόπνοη εξισορρόπηση της προσφοράς και ζήτησης ενέργειας.

(16) Την Επιτροπή επιτρέπεται να επικουρούν εμπειρογνώμονες από τα κράτη μέλη ή άλλοι ικανοί εμπειρογνώμονες με σκοπό να διαμορφωθεί συναντίληψη και να ενισχυθεί η διαφάνεια όσον αφορά τις μελλοντικές εξελίξεις που ενδιαφέρουν ιδιαίτερα τους νεοεισερχόμενους στην αγορά.

(17) Τα τεχνικά μέτρα, συμπεριλαμβανομένων των συμπληρωματικών τεχνικών ορισμών, που απαιτούνται για την εφαρμογή του παρόντος κανονισμού, πρέπει να θεσπίζονται από την Επιτροπή.

(18) Επειδή απαιτούνται τροποποιήσεις για την προσαρμογή στις τρέχουσες ενεργειακές προκλήσεις και χάριν σαφήνειας, πρέπει να καταργηθεί ο κανονισμός αριθ. 736/96 και να αντικατασταθεί από νέο κανονισμό,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1 Αντικείμενο και πεδίο εφαρμογής

1. Ο παρών κανονισμός θεσπίζει κοινό πλαίσιο για την ανακοίνωση στην Επιτροπή των δεδομένων και των πληροφοριών σχετικά με επενδυτικά σχέδια σε ενεργειακή υποδομή στους κλάδους του πετρελαίου, του φυσικού αερίου, της ηλεκτρικής ενέργειας και των βιοκαυσίμων, καθώς και σχετικά με επενδυτικά σχέδια που αφορούν το διοξείδιο του άνθρακα που παράγεται από αυτούς τους κλάδους.

2. Ο παρών κανονισμός εφαρμόζεται στα απαριθμούμενα στο παράρτημα επενδυτικά σχέδια τα οποία έχουν αρχίσει να εκτελούνται ή προγραμματίζεται να αρχίσουν εντός πενταετίας ή προγραμματίζεται να επιφέρουν παροπλισμό εντός τριετίας.

Άρθρο 2 Ορισμοί

Για τους σκοπούς του παρόντος κανονισμού, ισχύουν οι ακόλουθοι ορισμοί:

(1) «υποδομή» : κάθε είδους εγκαταστάσεις ή μέρος εγκαταστάσεων που αφορούν την παραγωγή, μεταφορά και αποθήκευση ενέργειας ή διοξειδίου του άνθρακα·

(2) «επενδυτικά σχέδια» : σχέδια που αποβλέπουν:

α) στην κατασκευή νέας υποδομής·

β) στη μετατροπή, τον εκσυγχρονισμό υπάρχουσας υποδομής, στην αύξηση ή τη μείωση της δυναμικότητας υπάρχουσας υποδομής·

γ) στον παροπλισμό υπάρχουσας υποδομής·

(3) «προγραμματισμένα επενδυτικά σχέδια» : επενδυτικά σχέδια προτού αρχίσει η κατασκευή και προκύψουν κεφαλαιουχικές δαπάνες ή πριν από τον παροπλισμό, καθώς και επενδυτικά σχέδια των οποίων τα κύρια χαρακτηριστικά (θέση, ανάδοχος, επιχείρηση, τεχνικά χαρακτηριστικά κ.λπ.) ενδέχεται, συνολικώς ή εν μέρει, να αποτελέσουν αντικείμενο περαιτέρω εξέτασης ή τελικής αδειοδότησης·

(4) «επενδυτικά σχέδια υπό εκτέλεση» : επενδυτικά σχέδια των οποίων η κατασκευή έχει αρχίσει και έχουν προκύψει κεφαλαιουχικές δαπάνες·

(5) «παροπλισμός» : η φάση οριστικής παύσης της λειτουργίας μιας υποδομής.

(6) «παραγωγή» : η παραγωγή ηλεκτρικής ενέργειας και η επεξεργασία καυσίμων, συμπεριλαμβανομένων των βιοκαυσίμων·

(7) «μεταφορά» : η διοχέτευση ενεργειακών πηγών ή προϊόντων ή διοξειδίου του άνθρακα μέσω δικτύου, συγκεκριμένα:

α) μέσω σωληναγωγών, πλην του ανάντη δικτύου σωληναγωγών και πλην του τμήματος των σωληναγωγών που χρησιμοποιούνται κυρίως για την τοπική διανομή·

β) μέσω διασυνδεδεμένων συστημάτων υπερυψηλής και υψηλής τάσης, πλην των συστημάτων που χρησιμοποιούνται κυρίως για την τοπική διανομή·

(8) «αποθήκευση» : η μόνιμη ή προσωρινή αποθεματοποίηση πηγών ενέργειας ή διοξειδίου του άνθρακα σε υπέργεια και υπόγεια υποδομή ή σε γεωλογικούς σχηματισμούς

(9) «επιχειρήσεις» : φυσικό ή νομικό πρόσωπο ιδιωτικού ή δημόσιου δικαίου που λαμβάνει αποφάσεις για επενδυτικά σχέδια ή την υλοποίησή τους·

(10) «πηγές ενέργειας» :

α) πρωτογενείς πηγές ενέργειας, όπως λ.χ. πετρέλαιο, φυσικό αέριο ή άνθρακας, ή πηγές ενέργειας από μετατροπή, όπως λ.χ. ηλεκτρική ενέργεια·

β) ανανεώσιμες πηγές ενέργειας, στις οποίες συγκαταλέγονται η βιομάζα, η υδροηλεκτρική, η αιολική, η ηλιακή, η παλιρροιακή και η γεωθερμική ενέργεια·

γ) ενεργειακά προϊόντα, όπως λ.χ. προϊόντα διύλισης πετρελαίου και βιοκαύσιμα.

Άρθρο 3 Ανακοίνωση δεδομένων

1. Τα κράτη μέλη ή οι οντότητες τις οποίες έχουν εξουσιοδοτήσει να ασκούν αυτό το καθήκον, συγκεντρώνουν όλα τα δεδομένα και τις πληροφορίες που καθορίζονται στον παρόντα κανονισμό από τις αρχές του 2010 και εφεξής ανά διετία, μεριμνώντας να τηρούν σε εύλογα επίπεδα τις δαπάνες συγκέντρωσης και αναφοράς των πληροφοριών.

Ανακοινώνουν στην Επιτροπή τα συγκεντρωτικά δεδομένα και τις σχετικές με τα σχέδια πληροφορίες του 2010, το οποίο είναι το πρώτο έτος υποβολής έκθεσης, και εφεξής ανά διετία.

Τα κράτη μέλη ή οι εξουσιοδοτημένες από αυτά οντότητες ανακοινώνουν τα συγκεντρωτικά δεδομένα και τις σχετικές με τα σχέδια πληροφορίες μέχρι τις 31 Ιουλίου του εκάστοτε έτους υποβολής έκθεσης.

2. Η Επιτροπή απαλλάσσει τα κράτη μέλη ή τις εξουσιοδοτημένες από αυτά οντότητες από την υποχρέωση που αναφέρεται στην παράγραφο 1, εφόσον σύμφωνα με την ειδική για τον ενεργειακό τομέα νομοθεσία της ΕΚ:

α) το οικείο κράτος μέλος ή η εξουσιοδοτημένη από αυτό οντότητα έχει ήδη ανακοινώσει τα απαιτούμενα δεδομένα ή πληροφορίες και έχει αναφέρει την ημερομηνία που ανακοινώθηκαν και την συγκεκριμένη σχετική νομοθεσία·

β) ανατεθεί σε ειδικό οργανισμό η κατάστρωση πολυετούς επενδυτικού προγράμματος για ενεργειακή υποδομή σε κοινοτικό επίπεδο, ο οποίος συγκεντρώνει προς το σκοπό αυτό τα κατάλληλα δεδομένα και πληροφορίες· στην περίπτωση αυτή, ο ειδικός οργανισμός ανακοινώνει όλα τα σχετικά δεδομένα και πληροφορίες στην Επιτροπή εντός των χρονικών ορίων που καθορίζονται στην παράγραφο 1.

Άρθρο 4 Πηγές δεδομένων

1. Οι οικείες επιχειρήσεις ανακοινώνουν τα δεδομένα ή τις πληροφορίες που αναφέρονται στο άρθρο 3 στα κράτη μέλη, ή στις εξουσιοδοτημένες από αυτά οντότητες, στο έδαφος των οποίων έχουν προγραμματίσει να εκτελέσουν επενδυτικά σχέδια, πριν από την 31 η Μαΐου κάθε έτους υποβολής έκθεσης. Τα δεδομένα ή οι πληροφορίες που ανακοινώνονται αποτυπώνουν την κατάσταση των επενδυτικών σχεδίων την 31η Μαΐου του έτους υποβολής έκθεσης.

Ωστόσο, το πρώτο εδάφιο της παραγράφου 1 δεν εφαρμόζεται σε επιχειρήσεις, εφόσον το οικείο κράτος μέλος αποφασίσει να χρησιμοποιήσει άλλους τρόπους για την παροχή στην Επιτροπή των δεδομένων ή των πληροφοριών που αναφέρονται στο άρθρο 3.

2. Τα κράτη μέλη αποφεύγουν κάθε αλληλεπικάλυψη των εργασιών συλλογής δεδομένων και ελαχιστοποιούν το κόστος για τις επιχειρήσεις.

Άρθρο 5 Περιεχόμενο της ανακοίνωσης

1. Όσον αφορά τα επενδυτικά σχέδια που αναφέρονται στο παράρτημα, η προβλεπόμενη στο άρθρο 3 ανακοίνωση περιλαμβάνει, κατά περίπτωση, τα εξής:

α) προγραμματιζόμενες ή υπό κατασκευή δυναμικότητες·

β) θέση, ονομασία, είδος και κύρια χαρακτηριστικά των προγραμματιζόμενων ή υπό κατασκευή υποδομών ή δυναμικοτήτων·

γ) πιθανή ημερομηνία έναρξης λειτουργίας·

δ) είδος των χρησιμοποιούμενων πηγών ενέργειας·

ε) τεχνολογίες που αφορούν σκοπούς ασφάλειας του εφοδιασμού, όπως λ.χ. αντίστροφες ροές, δυνατότητα χρήσης άλλων καυσίμων ή τυχόν άλλοι συναφείς εξοπλισμοί·

στ) εξοπλισμός των συστημάτων δέσμευσης διοξειδίου του άνθρακα ή μηχανισμοί μετασκευής.

2. Όσον αφορά τυχόν προτεινόμενο παροπλισμό, η προβλεπόμενη στο άρθρο 3 ανακοίνωση περιλαμβάνει τα εξής:

α) χαρακτήρας και δυναμικότητα της σχετικής υποδομής·

β) πιθανή ημερομηνία παροπλισμού.

3. Κάθε ανακοίνωση κατά το άρθρο 3 περιλαμβάνει αναφορά του μεγέθους της εγκατεστημένης δυναμικότητας κατά την έναρξη του έτους υποβολής της έκθεσης.

Τα κράτη μέλη, οι εξουσιοδοτημένες από αυτά οντότητες ή ο ειδικός οργανισμός που αναφέρεται στο άρθρο 3 παράγραφος 2 προσθέτουν στις ανακοινώσεις τους τυχόν παρατηρήσεις που ενδέχεται να έχουν, όπως λ.χ. παρατηρήσεις σχετικά με καθυστερήσεις ή εμπόδια κατά την εφαρμογή των επενδυτικών σχεδίων.

Άρθρο 6 Ποιότητα και δημοσιοποίηση των δεδομένων

1. Τα κράτη μέλη, οι εξουσιοδοτημένες από αυτά οντότητες ή, κατά περίπτωση, οι οργανισμοί στους οποίους έχουν ανατεθεί επενδυτικά προγράμματα ειδικά για τον ενεργειακό τομέα στην Ευρώπη, εξασφαλίζουν την ποιότητα, τη συνάφεια, την ακρίβεια, τη σαφήνεια, την έγκαιρη διαβίβαση και τη συνοχή των δεδομένων και των πληροφοριών που ανακοινώνουν στην Επιτροπή.

Τα δεδομένα και οι πληροφορίες που ανακοινώνουν οργανισμοί στους οποίους έχουν ανατεθεί ειδικά για τον ενεργειακό τομέα της ΕΕ επενδυτικά προγράμματα συνοδεύονται από κατάλληλες παρατηρήσεις των κρατών μελών σχετικά με την ποιότητα των δεδομένων και των πληροφοριών που συλλέχθηκαν.

2. Η Επιτροπή δύναται να δημοσιεύει δεδομένα και πληροφορίες που της διαβιβάστηκαν σύμφωνα με τον παρόντα κανονισμό, ιδίως τις αναλύσεις που αναφέρονται στο άρθρο 10 παράγραφος 3, υπό τον όρο ότι αυτά τα δεδομένα και πληροφορίες δημοσιεύονται σε συγκεντρωτική μορφή και δεν αποκαλύπτονται στοιχεία που αφορούν μεμονωμένες επιχειρήσεις.

Τα κράτη μέλη ή οι εντεταλμένες οντότητες τηρούν το απόρρητο των εμπορικά ευαίσθητων δεδομένων ή πληροφοριών.

Άρθρο 7 Μέτρα εφαρμογής

Η Επιτροπή θεσπίζει τα μέτρα που είναι απαραίτητα για την εφαρμογή του παρόντος κανονισμού, ιδίως όσον αφορά τη μεθοδολογία υπολογισμού που πρέπει να χρησιμοποιείται, τους τεχνικούς ορισμούς, τη μορφή, το περιεχόμενο και τις λοιπές λεπτομέρειες για την ανακοίνωση των δεδομένων και των πληροφοριών που αναφέρονται στο άρθρο 3.

Άρθρο 8 Επεξεργασία δεδομένων

Η Επιτροπή είναι υπεύθυνη για την ανάπτυξη, τη φύλαξη, τη διαχείριση και τη συντήρηση των πόρων ΤΠ που απαιτούνται για τη λήψη, αποθήκευση και κάθε είδους επεξεργασία των δεδομένων ή των πληροφοριών που ανακοινώνονται στην Επιτροπή σύμφωνα με τον παρόντα κανονισμό.

Άρθρο 9 Προστασία των φυσικών προσώπων έναντι της επεξεργασίας δεδομένων

Ο παρών κανονισμός δεν θίγει τις διατάξεις του κοινοτικού δικαίου και, ειδικότερα, δεν τροποποιεί με κανέναν τρόπο τις υποχρεώσεις των κρατών μελών σε ό,τι αφορά την επεξεργασία εκ μέρους τους των δεδομένων προσωπικού χαρακτήρα, όπως αυτές επιβάλλονται από την οδηγία 95/46/ΕΚ, ή τις υποχρεώσεις των οργάνων και οργανισμών της Κοινότητας δυνάμει του κανονισμού (ΕΚ) αριθ. 45/2001 σχετικά με την επεξεργασία των δεδομένων προσωπικού χαρακτήρα κατά την άσκηση των αρμοδιοτήτων τους.

Άρθρο 10 Παρακολούθηση και υποβολή εκθέσεων

1. Με βάση τα δεδομένα και τις πληροφορίες που της διαβιβάζονται και, εφόσον ενδείκνυται, τυχόν άλλες πηγές δεδομένων καθώς και δεδομένα που έχει αγοράσει, η Επιτροπή εκπονεί, τουλάχιστον ανά διετία, διακλαδική ανάλυση της διαρθρωτικής εξέλιξης και των προοπτικών του ενεργειακού συστήματος της ΕΕ, ιδίως με σκοπό:

α) τη διαπίστωση δυνητικών μελλοντικών χασμάτων μεταξύ ζήτησης και προσφοράς ενέργειας·

β) τη διαπίστωση επενδυτικών εμποδίων και την προώθηση των βέλτιστων πρακτικών για την αντιμετώπισή τους·

γ) μεγαλύτερη διαφάνεια για τους παράγοντες της αγοράς.

Βασιζόμενη σε αυτά τα δεδομένα και τις πληροφορίες, η Επιτροπή επιτρέπεται επίσης να εκπονεί οποιαδήποτε ειδική ανάλυση κρίνει αναγκαία ή ενδεδειγμένη.

2. Για την προετοιμασία των αναλύσεων που αναφέρονται στην παράγραφο 1, η Επιτροπή επιτρέπεται να επικουρείται από εμπειρογνώμονες των κρατών μελών ή/και άλλους εμπειρογνώμονες με ειδικές γνώσεις στον σχετικό τομέα.

3. Η Επιτροπή επιτρέπεται να συζητεί επί των αναλύσεων με τα ενδιαφερόμενα μέρη. Η Επιτροπή διαβιβάζει στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή τις αναλύσεις που διεξήχθησαν και τις δημοσιεύει.

Άρθρο 11 Επανεξέταση

Η Επιτροπή επανεξετάζει τον παρόντα κανονισμό το αργότερο πέντε έτη από την έναρξη ισχύος του.

Άρθρο 12 Κατάργηση

Ο κανονισμός (ΕΚ) αριθ. 736/96 καταργείται.

Άρθρο 13 Έναρξη ισχύος

Ο παρών κανονισμός αρχίζει να ισχύει την εικοστή ημέρα μετά τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ ΕΠΕΝΔΥΤΙΚΑ ΣΧΕΔΙΑ

1. ΠΕΤΡΕΛΑΙΟ

1.1. Διύλιση

- Εγκαταστάσεις απόσταξης με δυναμικότητα τουλάχιστον 1 000 000 τόνους ετησίως·

- Επέκταση της δυναμικότητας απόσταξης άνω των 1 000 000 τόνων ετησίως·

- Εγκαταστάσεις αναμόρφωσης/πυρόλυσης με δυναμικότητα τουλάχιστον 500 τόνους ημερησίως·

- Εγκαταστάσεις αποθειώσεως υπολειμμάτων μαζούτ/πετρελαίου εσωτερικής καύσης/πρώτης ύλης τροφοδοσίας διυλιστηρίου/άλλων προϊόντων πετρελαίου.

Εξαιρούνται οι χημικές εγκαταστάσεις οι οποίες δεν παράγουν πετρέλαιο θέρμανσης ή/και καύσιμα κινητήρων ή τα παράγουν μόνον ως παραπροϊόντα.

1.2. Μεταφορά

- Σωληναγωγοί αργού πετρελαίου με δυναμικότητα μεταφοράς τουλάχιστον 3 εκατομμυρίων τόνων ετησίως, καθώς και επέκταση ή επιμήκυνσή τους μήκους τουλάχιστον 30 χιλιομέτρων·

- Σωληναγωγοί προϊόντων πετρελαίου με δυναμικότητα μεταφοράς τουλάχιστον 1,5 εκατομμυρίων τόνων ετησίως, καθώς και επέκταση ή επιμήκυνσή τους μήκους τουλάχιστον 30 χιλιομέτρων·

- Σωληναγωγοί που αποτελούν σημαντικές συνδέσεις εθνικών ή διεθνών δικτύων διασύνδεσης και σωληναγωγοί και σχέδια κοινού ενδιαφέροντος τα οποία προσδιορίζονται στους προσανατολισμούς που καθορίζονται δυνάμει του άρθρου 155 της συνθήκης ΕΚ.

Εξαιρούνται οι σωληναγωγοί για στρατιωτικούς σκοπούς, καθώς και όσοι τροφοδοτούν βιομηχανικές εγκαταστάσεις που δεν εμπίπτουν στο πεδίο εφαρμογής του σημείου 1.1.

1.3. Αποθήκευση

- Εγκαταστάσεις αποθήκευσης αργού πετρελαίου και προϊόντων πετρελαίου (εγκαταστάσεις με χωρητικότητα από 150 εκατομ. m3 και άνω ή, εφόσον πρόκειται για δεξαμενές, με χωρητικότητα τουλάχιστον 100 000 m3).

Εξαιρούνται οι δεξαμενές που προορίζονται για στρατιωτικούς σκοπούς, καθώς και όσες τροφοδοτούν βιομηχανικές εγκαταστάσεις που δεν εμπίπτουν στο πεδίο εφαρμογής του σημείου 1.1.

2. ΑΕΡΙΟ

2.1. Μεταφορά

- Σωληναγωγοί μεταφοράς αερίου, όπου συμπεριλαμβάνονται το φυσικό αέριο και το βιοαέριο·

- Σωληναγωγοί και σχέδια κοινού ενδιαφέροντος τα οποία προσδιορίζονται στους προσανατολισμούς που καθορίζονται δυνάμει του άρθρου 155 της συνθήκης ΕΚ.

2.2. Τερματικοί σταθμοί υγροποιημένου φυσικού αερίου

- Τερματικοί σταθμοί για την εισαγωγή υγροποιημένου φυσικού αερίου (ΥΦΑ).

2.3. Αποθήκευση

- Εγκαταστάσεις αποθήκευσης συνδεδεμένες με τους σωληναγωγούς μεταφοράς που αναφέρονται στο σημείο 2.1.

Εξαιρούνται οι σωληναγωγοί, οι τερματικοί σταθμοί και οι εγκαταστάσεις αερίου για στρατιωτικούς σκοπούς, καθώς και όσοι τροφοδοτούν χημικές εγκαταστάσεις που δεν παράγουν ενεργειακά προϊόντα ή τα παράγουν μόνον ως παραπροϊόντα.

3. ΗΛΕΚΤΡΙΚΗ ΕΝΕΡΓΕΙΑ

3.1. Παραγωγή

- Θερμικοί και πυρηνικοί σταθμοί ηλεκτροπαραγωγής (συγκροτήματα με ισχύ μονάδας 200 MW ή μεγαλύτερη)·

- Υδροηλεκτρικοί σταθμοί (σταθμοί ηλεκτροπαραγωγής ισχύος 30 MW ή μεγαλύτερης)·

- Αιολικά πάρκα (ισχύος 20 MW ή μεγαλύτερης όταν πρόκειται για υπεράκτια ή ισχύος 10 MW ή μεγαλύτερης όταν πρόκειται για χερσαία)·

- Ηλιοθερµικές συγκεντρωτικές, γεωθερμικές και φωτοβολταϊκές εγκαταστάσεις (συγκροτήματα με ισχύ μονάδας 10 MW ή μεγαλύτερη)·

- Εγκαταστάσεις ηλεκτροπαραγωγής από βιομάζα/απόβλητα (συγκροτήματα με ισχύ μονάδας 10 MW ή μεγαλύτερη)·

- Σταθμοί συμπαραγωγής ηλεκτρικής ενέργειας και χρήσιμης θερμικής ενέργειας·(μονάδες ηλεκτροπαραγωγής ισχύος 10 MW ή μεγαλύτερης).

3.2. Μεταφορά

- Εναέριες γραμμές μεταφοράς, εφόσον έχουν σχεδιαστεί για τάση 150 KV και άνω·

- Υπόγεια και υποβρύχια καλώδια μεταφοράς, εφόσον έχουν σχεδιαστεί για τάση 100 KV και άνω·

- Σχέδια κοινού ενδιαφέροντος τα οποία προσδιορίζονται στους προσανατολισμούς που καθορίζονται δυνάμει του άρθρου 155 της συνθήκης ΕΚ.

4. ΒΙΟΚΑΥΣΙΜΑ

4.1. Παραγωγή

- Εγκαταστάσεις παραγωγής βιοκαυσίμων (διυλιστήρια με ετήσια δυναμικότητα 50 000 τόνους και άνω).

5. Διοξειδιο του ανθρακα

5.1. Μεταφορά

- Σωληναγωγοί μεταφοράς CO2 συνδεδεμένοι με τις εγκαταστάσεις παραγωγής που αναφέρονται στα σημεία 1.1 και 3.1.

5.2. Αποθήκευση

- Εγκαταστάσεις αποθήκευσης (χώρος ή συγκρότημα αποθήκευσης με χωρητικότητα 100 kt ή μεγαλύτερη).

Εξαιρούνται οι εγκαταστάσεις αποθήκευσης που προορίζονται για έρευνα και τεχνολογική ανάπτυξη.

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ

Το παρόν έγγραφο συνοδεύει και συμπληρώνει την αιτιολογική έκθεση. Για το λόγο αυτό, κατά τη συμπλήρωση αυτού του νομοθετικού δημοσιονομικού δελτίου, και εφόσον δεν θίγεται η αναγνωσιμότητά του, πρέπει να αποφεύγεται στο μέτρο του δυνατού η επανάληψη πληροφοριών που περιέχονται στην αιτιολογική έκθεση. Προτού συμπληρώσετε το δελτίο, διαβάστε τις ειδικές κατευθυντήριες γραμμές με τις οποίες παρέχονται οδηγίες και αποσαφηνίσεις σχετικά με τα κατωτέρω σημεία.

1. ΟΝΟΜΑΣΙΑ ΤΗΣ ΠΡΟΤΑΣΗΣ:

Πρόταση για κανονισμό του Συμβουλίου της Ευρωπαϊκής Ένωσης σχετικά με την ανακοίνωση στην Επιτροπή των επενδυτικών σχεδίων σε ενεργειακή υποδομή εντός της Ευρωπαϊκής Κοινότητας και την κατάργηση του κανονισμού (ΕΚ) αριθ. 736/96.

2. ΠΛΑΙΣΙΟ ΔΒΔ / ΠΒΔ

Τομέας (-είς) δραστηριότητας και σχετική (-ές) δραστηριότητα (-ες):

06: Ενέργεια και μεταφορές

06 04: Συμβατικές και ανανεώσιμες πηγές ενέργειας

3. ΓΡΑΜΜΕΣ ΠΡΟΫΠΟΛΟΓΙΣΜΟΥ

3.1. Γραμμές προϋπολογισμού (επιχειρησιακές γραμμές και συναφείς γραμμές τεχνικής και διοικητικής βοήθειας (πρώην γραμμές B..A) περιλαμβανομένων των ονομασιών τους

06 01 01: Δαπάνες σχετικές με το εν ενεργεία προσωπικό του τομέα πολιτικής Ενέργεια και μεταφορές

06 01 04 03: Συμβατικές πηγές ενέργειας — Δαπάνες για τη διοικητική διαχείριση

06 04 03: Ασφάλεια του συμβατικού ενεργειακού εφοδιασμού

3.2. Διάρκεια της δράσης και της δημοσιονομικής επίπτωσης:

Έναρξη: 2010 Λήξη: αόριστη

3.3. Δημοσιονομικά χαρακτηριστικά (να προστεθούν γραμμές εάν είναι αναγκαίο

Γραμμή προϋπολογισμού | Είδος δαπάνης | Νέα | Συμμετοχή ΕΖΕΣ | Συνεισφορές υποψήφιων χωρών | Τομέας δημοσιονομικών προοπτικών |

06 01 01 | ΜΥΔ | Μη διαχωριζόμενες πιστώσεις | ΟΧΙ | ΟΧΙ | ΟΧΙ | Αριθ. 5 |

06 01 04 03 | ΜΥΔ | Μη διαχωριζόμενες πιστώσεις | ΟΧΙ | ΟΧΙ | ΟΧΙ | Αριθ. 1α |

06 04 03 | ΜΥΔ | Διαχωριζόμενες πιστώσεις | ΟΧΙ | ΟΧΙ | ΟΧΙ | Αριθ. 1α |

4. ΑΝΑΚΕΦΑΛΑΙΩΤΙΚΟΣ ΠΙΝΑΚΑΣ ΠΟΡΩΝ

4.1. Δημοσιονομικοί πόροι

4.1.1. Ανακεφαλαιωτικό των πιστώσεων ανάληψης υποχρεώσεων (ΠΑΥ) και των πιστώσεων πληρωμών (ΠΠ)

εκατ.ευρώ (τρία δεκαδικά ψηφία)

Είδος δαπάνης | Τμήμα αριθ. | 2010 | 2011 | 2012 | 2013 | 2014 | 2015 και επό-μενα | Σύνολο |

Επιχειρησιακές δαπάνες[7] |

Πιστώσεις ανάληψης υποχρεώσεων (ΠΑΥ) | 8.1 | α | 0,40 | 0,30 | 0,30 | 1,00 |

Πιστώσεις πληρωμών (ΠΠ) | β | 0,30 | 0,1 | 0,20 | 0,1 | 0,20 | 0,1 | 1,00 |

Διοικητικές δαπάνες περιλαμβανόμενες στο ποσό αναφοράς[8] |

Τεχνική και διοικητική βοήθεια (ΜΔΠ) | 8.2.4 | γ | 0,05 | 0,06 | 0,06 | 0,17 |

ΣΥΝΟΛΙΚΟ ΠΟΣΟ ΑΝΑΦΟΡΑΣ |

Πιστώσεις ανάληψης υποχρεώσεων (ΠΑΥ) | α+γ | 0,45 | 0,36 | 0,36 | 1,17 |

Πιστώσεις πληρωμών (ΠΠ) | β+γ | 0,35 | 0,1 | 0,26 | 0,1 | 0,26 | 0,1 | 1,17 |

Διοικητικές δαπάνες μη περιλαμβανόμενες στο ποσό αναφοράς[9] |

Ανθρώπινοι πόροι και συναφείς δαπάνες (ΜΔΠ) | 8.2.5 | δ | 0,12 | 0,12 | 0,12 | 0,36 |

Διοικητικές δαπάνες, εκτός ανθρώπινων πόρων και συναφών δαπανών, μη περιλαμβανόμενες στο ποσό αναφοράς (ΜΔΠ) | 8.2.6 | ε |

Συνολικές ενδεικτικές δαπάνες της δράσης

ΣΥΝΟΛΟ ΠΑΥ, περιλαμβανομένων των δαπανών για ανθρώπινους πόρους | α+γ+δ+ε | 0,57 | 0,48 | 0,48 | 1,53 |

ΣΥΝΟΛΟ ΠΠ, περιλαμβανομένων των δαπανών για ανθρώπινους πόρους | β+γ+δ+ε | 0,47 | 0,01 | 0,38 | 0,01 | 0,38 | 0,1 | 1,53 |

Λεπτομέρειες σχετικά με τη συγχρηματοδότηση

Εάν η πρόταση προβλέπει συγχρηματοδότηση από τα κράτη μέλη ή από άλλους οργανισμούς (διευκρινίστε ποιους), ο κατωτέρω πίνακας πρέπει να περιλαμβάνει εκτίμηση του επιπέδου της συγχρηματοδόσης (μπορούν να προστεθούν γραμμές εάν προβλέπεται ότι περισσότεροι οργανισμοί θα συμμετάσχουν στη συγχρηματοδότηση):

Εκατ. ευρώ (3 δεκαδικά ψηφία)

Συγχρηματοδοτών οργανισμός | 2010 | 2011 | 2012 | 2013 | 2014 | 2015 και επό-μενα | Σύνολο |

…………………… | στ |

ΣΥΝΟΛΟ ΠΑΥ περιλαμβανομένης της συγχρηματοδότησης | α+γ+δ+ε+στ |

4.1.2. Συμβατότητα με το δημοσιονομικό προγραμματισμό

x Η πρόταση είναι συμβατή με τον ισχύοντα δημοσιονομικό προγραμματισμό.

( Η πρόταση απαιτεί τον επαναπρογραμματισμό του σχετικού τομέα των δημοσιονομικών προοπτικών.

( Η πρόταση ενδέχεται να απαιτήσει την εφαρμογή των διατάξεων της Διοργανικής Συμφωνίας[10] (σχετικά με το μέσο ευελιξίας ή με την αναθεώρηση των δημοσιονομικών προοπτικών).

4.1.3 Δημοσιονομική επίπτωση στα έσοδα

x Η πρόταση δεν έχει δημοσιονομική επίπτωση στα έσοδα

( Η πρόταση έχει δημοσιονομική επίπτωση – η επίπτωση στα έσοδα είναι η ακόλουθη:

Σημείωση: Όλες οι διευκρινίσεις και παρατηρήσεις σχετικά με τη μέθοδο υπολογισμού της επίπτωσης στα έσοδα πρέπει να περιλαμβάνονται σε χωριστό παράρτημα.

εκατ. ευρώ (με ένα δεκαδικό ψηφίο)

Πριν τη δράση [2009] | Κατάσταση μετά τη δράση |

Σύνολο ανθρώπινων πόρων | 1 | 0 | 1 | 0 | 1 |

5. ΧΑΡΑΚΤΗΡΙΣΤΙΚΑ ΚΑΙ ΣΤΟΧΟΙ

Οι διευκρινίσεις σχετικά με το πλαίσιο της πρότασης πρέπει να δίνονται στην αιτιολογική έκθεση. Το παρόν τμήμα του νομοθετικού δημοσιονομικού δελτίου πρέπει να περιλαμβάνει τις ακόλουθες συμπληρωματικές πληροφορίες:

5.1. Ανάγκη υλοποίησης βραχυπρόθεσμα ή μακροπρόθεσμα

Σύμφωνα με τον κανονισμό απαιτείται η ανάπτυξη νέας εφαρμογής ΤΠ για την παραλαβή, αποθήκευση και προστασία των δεδομένων και πληροφοριών που πρέπει να ανακοινώνονται δυνάμει του εν λόγω κανονισμού.

Στον κανονισμό προβλέπεται επίσης ότι επιτρέπεται να αγοράζονται δεδομένα από παρόχους δεδομένων σε εμπορική βάση, ώστε να διεξάγονται οι αναλύσεις που απαιτούνται για την κατάσταση των επενδυτικών σχεδίων σε υποδομή εντός της Ευρωπαϊκής Κοινότητας.

Για τη διεξαγωγή της ανάλυσης επιτρέπεται επίσης να επικουρείται η Επιτροπή από ανεξάρτητους εμπειρογνώμονες.

5.2. Προστιθέμενη αξία της κοινοτικής συμμετοχής, συνέπεια της πρότασης με άλλα δημοσιονομικά μέσα και δυνατή συνέργεια

Με τον κανονισμό δημιουργείται νέο πλαίσιο που συνδυάζει την υποβολή εκθέσεων και την παρακολούθηση (ανάλυση) των επενδυτικών σχεδίων σε ενεργειακή υποδομή της ΕΕ. Οι σημαντικές επενδύσεις σε υποδομή είναι απαραίτητες για να εξασφαλισθεί ο ενεργειακός εφοδιασμός της ΕΕ και για να επιτευχθούν οι στόχοι που έχουν καθοριστεί για μετριασμό των επιπτώσεων της κλιματικής αλλαγής.

Η ΕΕ έχει την ευθύνη να συμβάλει στην ασφάλεια του εφοδιασμού και να μεριμνά ότι, υπό τις συνθήκες της ενοποιημένης εσωτερικής αγοράς της ΕΕ, οι αποφάσεις για επενδύσεις λαμβάνονται και υλοποιούνται με τον δέοντα τρόπο και ότι εξασφαλίζεται επαρκής διαφάνεια στους παράγοντες της αγοράς όσον αφορά την εξέλιξη του ενεργειακού συστήματος της ΕΕ.

Η Κοινότητα είναι το κατάλληλο επίπεδο για να αντιμετωπίζεται το ζήτημα αυτό από διακλαδική προοπτική (πετρέλαιο, αέριο, ηλεκτρική ενέργεια, κ.λπ.) και σε επίπεδο ΕΕ. Για να αποφευχθεί η αλληλεπικάλυψη της συλλογής δεδομένων, στον κανονισμό λαμβάνεται υπόψη η διακλαδική νομοθεσία που ήδη επιβάλλει υποχρεώσεις υποβολής εκθέσεων σχετικά με επενδύσεις σε υποδομή της ΕΕ.

5.3. Στόχοι, αναμενόμενα αποτελέσματα και συναφείς δείκτες της πρότασης στο πλαίσιο της ΔΒΔ (διαχείρισης βάσει δραστηριοτήτων)

Ο στόχος της πρότασης είναι να παρέχονται στην Επιτροπή δεδομένα σχετικά με επενδυτικά σχέδια σε ενεργειακή υποδομή. Αυτά τα δεδομένα και οι πληροφορίες είναι απαραίτητες για την εκπλήρωση των καθηκόντων της Επιτροπής στο πλαίσιο της ενεργειακής πολιτικής της ΕΕ, που αποσκοπεί, ιδίως, στην ασφάλεια του εφοδιασμού και την αειφορία.

Αναμένεται ότι στενότερη και τακτική παρακολούθηση και ανάλυση των επενδύσεων σε ενεργειακή υποδομή θα αποφέρουν αξιόπιστες πληροφορίες για την χάραξη πολιτικής και την αξιολόγηση των πολιτικών της ΕΕ, οι οποίες έχουν αλλάξει πλήρως το τοπίο της αγοράς και έχουν καθορίσει νέους στόχους άσκησης πολιτικής για τον μετριασμό της κλιματικής αλλαγής. Αναμένεται ότι με βάση αυτή την ανάλυση σε τακτικά διαστήματα, η Επιτροπή θα είναι σε καλύτερη θέση να προσφέρει διαφάνεια σχετικά με την εξέλιξη του ενεργειακού συστήματος της ΕΕ στους παράγοντες της αγοράς, οι οποίοι θα κληθούν να υλοποιήσουν τις επενδύσεις, και ότι θα καταστεί επίσης δυνατόν να προωθηθούν οι βέλτιστες πρακτικές και να προλαμβάνονται δυνητικά προβλήματα.

5.4. Μέθοδος υλοποίησης (ενδεικτική)

Αναφέρατε κατωτέρω τη μέθοδο ή τις μεθόδους[12] που επιλέχθηκε(-αν) για την υλοποίηση της δράσης.

x Κεντρική διαχείριση

ٱx άμεσα από την Επιτροπή

6. ΠΑΡΑΚΟΛΟΥΘΗΣΗ ΚΑΙ ΑΞΙΟΛΟΓΗΣΗ

6.1. Σύστημα παρακολούθησης

Μετά από πενταετία, η Επιτροπή θα αξιολογήσει τις επιπτώσεις του κανονισμού.

6.2. Αξιολόγηση

6.2.3. Εκ των προτέρων

Άνευ αντικειμένου

6.2.4. Μέτρα που λήφθηκαν μετά από ενδιάμεση / εκ των υστέρων αξιολόγηση (διδάγματα από ανάλογες εμπειρίες στο παρελθόν)

Άνευ αντικειμένου

6.2.5. Όροι και συχνότητα των μελλοντικών αξιολογήσεων

Άνευ αντικειμένου

7. Μετρα για την καταπολεμηση της απατησ

Δεν απαιτείται κανένα συγκεκριμένο μέτρο. Θα εφαρμόζεται το σύνηθες πλαίσιο.

8. ΛΕΠΤΟΜΕΡΗΣ ΠΙΝΑΚΑΣ ΠΟΡΩΝ

8.1. Στόχοι της πρότασης από πλευράς δημοσιονομικού κόστους

Πιστώσεις ανάληψης υποχρεώσεων σε εκατ. ευρώ (3 δεκαδικά ψηφία)

2010 | 2011 | 2012 | 2013 | 2014 | 2015 |

Μόνιμοι ή έκτακτοι υπάλληλοι [14] (XX 01 01) | A*/AD | 0,5 | 0,5 | 0,5 |

B*, C*/AST | 0,5 | 0,5 | 0,5 |

Προσωπικό[15] που χρηματοδοτείται από το άρθρο XX 01 02 |

Λοιπό προσωπικό[16] που χρηματοδοτείται από το άρθρο XX 01 04/05 |

ΣΥΝΟΛΟ | 1 | 1 | 1 |

8.2.2. Περιγραφή των καθηκόντων που απορρέουν από τη δράση

- Προετοιμασία, διοργάνωση και παρακολούθηση της συλλογής δεδομένων, συνεδριάσεις με εμπειρογνώμονες και τα κράτη μέλη και άμεσα ενδιαφερόμενους.

- Αγορά δεδομένων για την απόκτηση πρόσθετών πηγών δεδομένων για τις αναλύσεις.

- Ανάπτυξη και συντήρηση τεχνολογίας πληροφοριών (ΤΠ) για την παραλαβή και αποθήκευση των δεδομένων και πληροφοριών που ανακοινώνονται στην Επιτροπή.

8.2.3. Πηγές ανθρώπινων πόρων (κανονισμός υπηρεσιακής κατάστασης)

(Εάν αναφέρονται περισσότερες της μιας πηγές ανθρώπινων πόρων, διευκρινίστε τον αριθμό θέσεων που προέρχεται από καθεμία από τις πηγές αυτές)

X Θέσεις που έχουν διατεθεί για τη διαχείριση του προγράμματος και πρέπει να αντικατασταθούν ή να παραταθούν

( Θέσεις προς αναδιάταξη με χρησιμοποίηση υφιστάμενων πόρων στη σχετική υπηρεσία (εσωτερική αναδιάταξη)

( Θέσεις που απαιτούνται για το έτος n αλλά δεν προβλέπονται στο πλαίσιο της διαδικασίας ΕΣΠ/ΠΣΠ του σχετικού οικονομικού έτους

8.2.4. Άλλες διοικητικές δαπάνες περιλαμβανόμενες στο ποσό αναφοράς (XX 01 04/05 – Δαπάνες διοικητικής διαχείρισης)

Εκατ. ευρώ (3 δεκαδικά ψηφία)

Γραμμή προϋπολογισμού 06 01 04 | 2010 | 2011 | 2012 | 2013 | 2014 | 2015 και επόμενα | TOTAL |

Άλλη τεχνική ή διοικητική βοήθεια |

- Εσωτερική (intra muros) | 0,05 | 0,05 | 0,05 | 0,15 |

- Εξωτερική (extra muros) | 0,01 | 0,01 | 0,02 |

Σύνολο τεχνικής και διοικητικής βοήθειας | 0,06 | 0,06 | 0,17 |

8.2.5. Δημοσιονομικές δαπάνες για ανθρώπινους πόρους και συναφείς δαπάνες που δεν περιλαμβάνονται στο ποσό αναφοράς

Εκατ. ευρώ (3 δεκαδικά ψηφία)

Κατηγορία ανθρώπινων πόρων | 2010 | 2011 | 2012 | 2013 | 2014 | 2015 και επόμενα |

Μόνιμοι και έκτακτοι υπάλληλοι (XX 01 01) | 0,12 | 0,12 | 0,12 |

Προσωπικό που χρηματοδοτείται από το άρθρο XX 01 02 (επικουρικοί υπάλληλοι, END(=ΑΕΕ), συμβασιούχοι υπάλληλοι, κλπ.) (να αναφερθεί η γραμμή του προϋπολογισμού) |

Συνολικές δαπάνες για ανθρώπινους πόρους και συναφείς δαπάνες (ΜΗ περιλαμβανόμενες στο ποσό αναφοράς) | 0,12 | 0,12 | 0,12 |

Υπολογισμός– Μόνιμοι και έκτακτοι υπάλληλοι

Να γίνει παραπομπή στο σημείο 8.2.1, κατά περίπτωση

Έτος n: 2 μόνιμοι υπάλληλοι (1 ισοδύναμο πλήρους απασχόλησης ) (122.000 ευρώ/μόνιμο υπάλληλο/έτος)

8.2.6.Άλλες διοικητικές δαπάνες που δεν περιλαμβάνονται στο ποσό αναφοράς Εκατ. ευρώ (3 δεκαδικά ψηφία) |

2010 | 2011 | 2012 | 2013 | 2014 | 2015 και επόμενα | ΣΥΝΟΛΟ |

XX 01 02 11 01 – Αποστολές |

XX 01 02 11 02 – Συνεδριάσεις και διασκέψεις |

XX 01 02 11 03 – Επιτροπές[18] |

XX 01 02 11 04 – Μελέτες και παροχή συμβουλών |

XX 01 02 11 05 - Συστήματα πληροφοριών |

2. Σύνολο άλλων δαπανών διαχείρισης (XX 01 02 11) |

3 Άλλες δαπάνες διοικητικής φύσης (να προσδιοριστούν και να αναφερθεί η σχετική γραμμή του προϋπολογισμού) |

Σύνολο διοικητικών δαπανών εκτός των ανθρώπινων πόρων και των συναφών δαπανών (που ΔΕΝ περιλαμβάνονται στο ποσό αναφοράς) |

Οι ανάγκες σε ανθρώπινους και διοικητικούς πόρους θα καλυφθούν εντός των ορίων των κονδυλίων που χορηγούνται στη διαχειρίστρια Γενική Διεύθυνση στο πλαίσιο της ετήσιας διαδικασίας κατανομής του προϋπολογισμού.[pic][pic][pic][pic]

[1] Συμπεράσματα του Συμβουλίου «Ενέργεια» (6692/09) σχετικά με τη δεύτερη επισκόπηση της ενεργειακής στρατηγικής.

[2] Ψήφισμα του Ευρωπαϊκού Κοινοβουλίου σχετικά με τη δεύτερη επισκόπηση της ενεργειακής στρατηγικής, 2/00/2009, (2008/2239(INI)).

[3]

[4]

[5] ΕΕ L 281 της 23.11.1995, σ. 31 .

[6] ΕΕ L 8 της 12.1.2001, σ. 1.

[7] Δαπάνες εκτός Κεφαλαίου xx 01 του σχετικού Τίτλου xx.

[8] Δαπάνες του άρθρου xx 01 04 του Τίτλου xx.

[9] Δαπάνες Κεφαλαίου xx 01 εκτός των δαπανών των άρθρων xx 01 04 ή xx 01 05.

[10] Βλέπε σημεία 19 και 24 της διοργανικής συμφωνίας.

[11] Να προστεθούν στήλες εάν είναι αναγκαίο, δηλαδή εάν η διάρκεια της δράσης υπερβαίνει τα έξι έτη.

[12] Εάν αναφέρονται περισσότερες μέθοδοι, να δοθούν συμπληρωματικές διευκρινίσεις στο τμήμα ("Παρατηρήσεις") του παρόντος σημείου.

[13] Όπως περιγράφεται στο Τμήμα 5.3.

[14] Των οποίων το κόστος ΔΕΝ καλύπτεται από το ποσό αναφοράς.

[15] Των οποίων το κόστος ΔΕΝ καλύπτεται από το ποσό αναφοράς.

[16] Των οποίων το κόστος περιλαμβάνεται στο ποσό αναφοράς.

[17] Να γίνει παραπομπή στο νομοθετικό δημοσιονομικό δελτίο που αφορά ειδικά τον (τους) εν λόγω εκτελεστικό (-ούς) οργανισμό (-ούς).

[18] Να διευκρινιστεί το είδος της επιτροπής και η ομάδα στην οποία ανήκει.